ᱯᱮᱸᱥᱤᱞ
ᱯᱮᱸᱥᱤᱞ ᱚᱞ ᱥᱮ ᱯᱷᱚᱴᱚ ᱵᱟᱱᱟᱣ ᱞᱟᱹᱜᱤᱫ ᱠᱟᱹᱢᱤ ᱟ ᱾ ᱱᱚᱣᱟ ᱨᱮ ᱢᱤᱫ ᱟᱞᱜᱟ ᱛᱮ ᱞᱮᱸᱡᱮᱫ ᱯᱟᱛᱞᱟ ᱪᱷᱟᱲ ᱢᱮᱱᱟᱜ ᱟ ᱡᱟᱦᱟᱸ ᱫᱚ ᱜᱨᱮᱯᱷᱟᱭᱤᱴ ᱨᱮᱱᱟᱜ ᱵᱟᱱᱟᱣ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱠᱟᱜᱚᱡ ᱨᱮ ᱨᱟᱜᱲᱟᱣ ᱠᱟᱛᱮᱜ ᱟᱭᱟᱜ ᱨᱚᱝ ᱞᱮᱠᱟᱛᱮ ᱪᱤᱱᱦᱟᱹᱭ ᱤᱠᱟᱹᱣᱟᱜ ᱠᱟᱱᱟ᱾ ᱢᱮᱱ ᱫᱚ ᱺ ᱵᱟᱨᱭᱟ ᱠᱟᱴᱮᱡ ᱨᱟᱹᱯᱩᱫ ᱛᱟᱞᱟ ᱨᱮ ᱫᱟᱵᱟᱣ ᱠᱟᱛᱮᱜ ᱚᱱᱟ ᱨᱮ ᱜᱚᱸᱫ ᱛᱮ ᱡᱚᱲᱟᱣ ᱦᱩᱭᱩᱜ ᱠᱟᱱᱟ
ᱦᱟᱴ ᱨᱮ ᱟᱹᱰᱤ ᱞᱮᱠᱟᱱ ᱯᱮᱸᱥᱤᱞ ᱧᱟᱢᱚᱜ ᱠᱟᱱᱟ᱾ ᱜᱨᱮᱯᱷᱟᱭᱤᱴ ᱯᱮᱸᱥᱤᱞ ᱨᱮᱱᱟᱜ ᱟᱹᱰᱤ ᱜᱟᱱ "ᱜᱨᱮᱰ" ᱛᱟᱦᱮᱱ ᱠᱟᱱᱟ ᱡᱮᱞᱮᱠᱟ 9H ᱠᱷᱚᱱ H ᱦᱟᱵᱤᱡ, F, HB, ᱟᱨ B ᱠᱷᱚᱱ 10B ᱦᱟᱵᱤᱡ᱾ H ᱨᱮᱱᱟᱜ "Hard" ᱟᱨ B ᱨᱮᱱᱟᱜ "Black" ᱦᱩᱭᱩᱜ ᱟ᱾
ᱜᱨᱮᱰ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱪᱷᱟᱲ ᱰᱩᱨᱱᱤᱛ ᱜᱨᱮᱯᱷᱟᱭᱤᱴ ᱟᱨ ᱪᱤᱠᱱᱤ ᱦᱟᱥᱟ(ᱢᱨᱤᱨᱤᱠᱟ) ᱨᱮᱱᱟᱜ ᱢᱮᱥᱟ ᱠᱟᱛᱮᱜ ᱵᱟᱱᱟᱜ ᱠᱟᱱᱟ᱾ 9H ᱟᱨ ᱵᱟᱝ ᱠᱷᱟᱱ 10H ᱦᱟᱹᱵᱤᱡ ᱨᱮᱱᱟᱜ ᱪᱷᱟᱲᱚ (ᱡᱟᱦᱟᱸ ᱥᱟᱱᱟᱢ ᱠᱷᱚᱱ ᱠᱮᱴᱮᱡ ᱜᱨᱮᱰ ᱠᱟᱱᱟ) ᱨᱮ ᱪᱤᱠᱱᱤ ᱦᱟᱥᱟ ᱨᱮᱱᱟᱜ ᱢᱟᱛᱨᱟ ᱜᱨᱮᱯᱷᱟᱭᱤᱴ ᱠᱷᱚᱱ ᱟᱹᱰᱤ ᱵᱟᱬᱛᱤ ᱢᱮᱱᱟᱜ ᱟ᱾ ᱡᱚᱠᱦᱚᱱ ᱜᱨᱮᱰ H ᱥᱮᱫ ᱪᱟᱞᱟᱜ ᱟ, ᱦᱟᱥᱟ ᱨᱮᱱᱟᱜ ᱢᱟᱛᱨᱟ ᱠᱚᱢ ᱤᱫᱤᱜ ᱠᱟᱱᱟ ᱟᱨ ᱜᱨᱮᱯᱷᱟᱭᱤᱴ ᱨᱮᱱᱟᱜ ᱵᱟᱬᱛᱤ ᱤᱫᱤᱜ ᱠᱟᱱᱟ᱾ ᱟᱹᱱᱠᱟ ᱜᱮ 9B ᱟᱨ ᱵᱟᱝ ᱠᱷᱟᱱ 10B(ᱟᱛᱤ ᱢᱨᱤᱫᱩ) ᱨᱮᱱᱟᱜ ᱪᱷᱟᱲᱚ ᱨᱮ ᱜᱨᱮᱯᱷᱟᱭᱤᱴ ᱨᱮᱱᱟᱜ ᱢᱟᱛᱨᱟ ᱦᱟᱥᱟ ᱠᱷᱚᱱ ᱟᱹᱰᱤ ᱵᱟᱬᱛᱤ ᱢᱮᱱᱟᱜ ᱟ, ᱟᱨ B ᱨᱮ ᱠᱷᱚᱱ ᱠᱚᱢ ᱦᱩᱭᱩᱜ ᱟ᱾ HB ᱯᱮᱸᱥᱤᱞ ᱨᱮ ᱵᱟᱱᱟᱨ ᱨᱮᱱᱟᱜ ᱞᱟᱜᱵᱷᱟᱜ ᱥᱚᱢᱟᱱ ᱜᱮᱭᱟ᱾
•ᱜᱨᱮᱰ ᱞᱮᱠᱟᱛᱮ ᱯᱮᱸᱥᱤᱞ ᱟᱹᱰᱤ ᱞᱮᱠᱟᱱᱟ᱾
(ᱠᱮᱴᱮᱡ ᱺ10H, 9H, 8H, 7H, 6H, 5H। ᱱᱚᱣᱟ ᱠᱷᱚᱱ ᱨᱟᱣᱟᱞ ᱫᱷᱩᱥᱟᱨ ᱨᱚᱝ ᱨᱮᱱᱟᱜ ᱞᱟᱭᱤᱱ ᱵᱟᱱᱟᱜ ᱠᱟᱱᱟ᱾ ᱨᱟᱣᱟᱞ ᱥᱮ ᱢᱟᱦᱤᱱ ᱞᱟᱭᱤᱱ ᱚᱨ ᱞᱟᱸᱜᱤᱫ ᱠᱮᱴᱮᱡ ᱜᱨᱮᱰ ᱨᱮᱱᱟᱜ ᱯᱮᱸᱥᱤᱞ ᱠᱟᱹᱢᱤ ᱨᱮ ᱞᱟᱜᱟᱛᱚᱜ ᱠᱟᱱᱟ᱾
(᱒)ᱢᱚᱫᱷᱭᱚᱢ :3H,2H,H,F,HB,B।
(᱓)ᱢᱨᱤᱫᱩ ᱺ2B, 3B, 4B, 5B, 6B,7B, 8B, 9B, 10B। ᱱᱚᱣᱟ ᱠᱷᱚᱱ ᱦᱮᱸᱫᱮ ᱞᱟᱭᱤᱱ ᱵᱟᱱᱟᱜ ᱟ᱾ 10B ᱯᱮᱸᱥᱤᱞ ᱠᱷᱚᱱ ᱵᱟᱱᱟᱜ ᱞᱟᱭᱤᱱ ᱠᱚ ᱟᱨᱚ ᱢᱨᱤᱫᱩ ᱜᱨᱮᱰ ᱠᱷᱚᱱ ᱵᱟᱬᱛᱤ ᱠᱨᱤᱥᱱᱣᱟᱨᱛᱤᱭ ᱜᱮᱭᱟ᱾
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
sat_Olck sat_Olck sat_Olck sat_Olck sat_Olck sat_Olck sat_Olck deu_Latn sat_Olck sat_Olck